

**แผนปฏิบัติการ**

**ประจำปีงบประมาณ พ.ศ. 2562**

**กองนโยบายและแผน**

**มหาวิทยาลัยราชภัฏวไลยอลงกรณ์ ในพระบรมราชูปถัมภ์ จังหวัดปทุมธานี**

**กันยายน 2561**

**คำนำ**

กองนโยบายและแผน สำนักงานอธิการบดี เป็นหน่วยงานที่ดำเนินการในด้านการสนับสนุนการจัดการศึกษา ในด้านการจัดทำงบประมาณแผน การเบิกงบประมาณ การจัดทำแผนปฏิบัติการของมหาวิทยาลัย การจัดทำสารสนเทศ ตลอดจนการติดตามผลการดำเนินงานของแผนงานโครงการ

ในปีงบประมาณ พ.ศ. 2562 กองนโยบายและแผน ได้จัดตั้งแผนงานโครงการต่าง ๆ ในการสนับสนุนการพัฒนาของมหาวิทยาลัยบรรจุอยู่ในแผนปฏิบัติการกองนโยบายและแผนฉบับนี้ และขอขอบคุณทุกภาคส่วนที่มีส่วนร่วมในการดำเนินการจัดทำแผนปฏิบัติการกองนโยบายและแผน ประจำปีงบประมาณ พ.ศ. 2562 สำเร็จลุล่วงด้วยดีและขับเคลื่อนให้บรรลุเป้าประสงค์ตามที่วางไว้

(นางนงลักษณ์ สมณะ)

ผู้อำนวยการกองนโยบายแผน

**สารบัญ**

|  |  |  |
| --- | --- | --- |
|  |  | หน้า |
|  |  |  |

ส่วนที่ 1 ข้อมูลทั่วไป

ความเป็นมาปรัชญา วิสัยทัศน์ 4

พันธกิจเป้าประสงค์ ประเด็นยุทธศาสตร์กองนโยบายและแผน 5

โครงสร้างการแบ่งส่วนของกองนโยบายและแผน 6

ตัวชี้วัดของเป้าประสงค์และผู้รับผิดชอบ 8

ความเชื่อมโยงยุทธศาสตร์ของมหาวิทยาลัยกับยุทธศาสตร์กองนโยบายและแผน 9

โครงการแผนปฏิบัติการภายใต้ประเด็นยุทธศาสตร์และยุทธ์การพัฒนา 15

แผนงานที่ 1การผลิตบัณฑิต (Productive Learning)

แผนงานที่ 2 แผนงานวิจัยและนวัตกรรมเพื่อตอบสนองต่อการแก้ไขปัญหาของท้องถิ่น

แผนงานที่ 3 แผนงานพัฒนางานพันธกิจสัมพันธ์

แผนงานที่ 5การพัฒนาระบบการบริหารจัดการ

สรุปงบประมาณจำแนกตามโครงการ กิจกรรม ประจำปีงบประมาณ พ.ศ.2561 21

ส่วนที่ 2 แผนดำเนินโครงการ/แผนการใช้จ่ายงบประมาณ 25

ส่วนที่ 3 รายละเอียดโครงการประจำปีงบประมาณ พ.ศ.2561 31

**ส่วนที่ 1 ข้อมูลทั่วไป**

**ความเป็นมา**

กองนโยบายและแผน  เดิมเป็นแผนกแผนงานและประเมินผล โดยมีหัวหน้าแผนก เป็นผู้รับผิดชอบ ซึ่งเป็นแผนกหนึ่งที่อยู่ในความรับผิดชอบของรองผู้อำนวยการฝ่ายบริหาร ตามพระราชบัญญัติวิทยาลัยครู พ.ศ. 2518 ต่อมามีการแก้ไขพระราชบัญญัติวิทยาลัยครู พ.ศ. 2518 เป็นพระราชบัญญัติวิทยาลัยครู (ฉบับที่ 2)พ.ศ. 2527 และได้ยกฐานะขึ้นเป็นกองนโยบายและแผนโดยมีหัวหน้ากองนโยบายและแผนเป็นผู้รับผิดชอบ ซึ่งมีฐานะเทียบเท่าคณะ เมื่อวันที่ 14 กุมภาพันธ์ 2535  พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานนาม **“สถาบันราชภัฏ”** แทนชื่อ **“วิทยาลัยครู”** นับว่าเป็นพระมหากรุณาธิคุณเป็นล้นพ้นหาที่เปรียบมิได้ วันที่ 25 มกราคม 2538 ประกาศใช้พระราชบัญญัติสถาบันราชภัฏ พ.ศ.2538 หัวหน้ากองนโยบายและแผน จึงปรับเปลี่ยนเป็นผู้อำนวยการกองนโยบาย วันที่ 15 มิถุนายน พ.ศ.2547 สถาบันราชภัฏได้ยกฐานะเป็นมหาวิทยาลัยราชภัฏ ยังผลให้มีการปรับโครงสร้างการบริหารจัดการภายในมหาวิทยาลัย สำนักนโยบายและแผนมีฐานะเทียบเท่ากองภายในสำนักงานอธิการบดีและใช้ชื่อว่า กองนโยบายและแผน  โดยมีผู้อำนวยการกองนโยบายและแผนเป็นผู้รับผิดชอบภายใต้การกำกับดูแลของ รองอธิการบดีสำนักงานตั้งอยู่ ชั้น 3 อาคาร 100 ปี สมเด็จพระศรีนครินทร์ มหาวิทยาลัยราชภัฏวไลยอลงกรณ์ พระบรมราชูปถัมภ์ ตำบลคลองหนึ่ง อำเภอคลองหลวง จังหวัดปทุมธานี 13180 โทรศัพท์ 0-2529-0674 – 7 ต่อ 330, 473 และ 0-529-1979 และโทรสาร 0-2529-1979

**ปรัชญา(Philosophy) :**

“กองนโยบายและแผน สำนักงานอธิการบดี เป็นหน่วยงานสนับสนุนภารกิจของมหาวิทยาลัย พัฒนาการบริการที่รวดเร็ว ถูกต้อง ประทับใจ”

**วิสัยทัศน์(Vision):**

กองนโยบายและแผน จะเป็นหน่วยงานที่สนับสนุนการบริหารจัดการของมหาวิทยาลัย ตามแนวนโยบายของยุทธศาสตร์การพัฒนาที่สอดคล้องกับแผนปฏิบัติราชการ โดยใช้เทคโนโลยีสารสนเทศเกิดประสิทธิภาพสูงสุด

**พันธกิจ (Mission) :**


1. วิเคราะห์ วางแผนและพัฒนานโยบายของมหาวิทยาลัย
2. จัดทำแผนกลยุทธ์ในการบริหารจัดการงบประมาณแบบมุ่งเน้นผลงานโดยการมีส่วนร่วม
3. กำกับ ติดตาม และประเมินผล การใช้จ่ายงบประมาณตามโครงการของหน่วยงานภายในมหาวิทยาลัย
4. จัดทำข้อมูลสารสนเทศของมหาวิทยาลัย

**เป้าประสงค์ (Goals) :**

1. เพื่อสนับสนุนการพัฒนาและการจัดทำแผนพัฒนามหาวิทยาลัย ระยะนั้น และระยะยาว อย่างเป็นระบบ
2. เพื่อพัฒนากระบวนการจัดทำงบประมาณและการบริหารงบประมาณให้มีความสอดคล้องกับสถานการณ์ และสอดคล้องกับแผนพัฒนาด้านต่าง ๆ ของมหาวิทยาลัย อย่างมีประสิทธิภาพ
3. เพื่อพัฒนากระบวนการจัดทำข้อมูลสารสนเทศทางการบริหาร ให้มีความถูกต้อง และสามารถให้บริการข้อมูลทางการบริหารได้อย่างถูกต้อง และมีประสิทธิภาพ
4. เพื่อสนับสนุนการพัฒนาคุณภาพการจัดการศึกษาอย่างมีประสิทธิภาพ
5. เพื่อพัฒนากระบวนการติดตามผลการดำเนินงานด้านงบประมาณและการดำเนินงานตามพันธกิจของมหาวิทยาลัย และจัดทำรายงานเผยแพร่ต่อหน่วยงานภายนอก และการติดตามตรวจสอบจากมหาวิทยาลัย อย่างมีประสิทธิภาพ

**ประเด็นยุทธศาสตร์กองนโยบายและแผน**

**การบริหารและการพัฒนาสถาบันการยกระดับคุณภาพและมาตรฐานการศึกษา**

****

**โครงสร้างกองนโยบายและแผน**

**บุคลากรกองนโยบายและแผน**

**ผู้อำนวยการกองนโยบายและแผน**

**นางนงลักษณ์ สมณะ**

**งานบริหารงานทั่วไป**

(จำนวน - คน)

**งานวิเคราะห์**

**และจัดทำงบประมาณ**

(จำนวน 2 คน)

**งานวิเคราะห์นโยบาย**

**และติดตามประเมินผล**

(จำนวน 3 คน)

**งานมาตรฐาน**

**และจัดการคุณภาพ**

(จำนวน 4 คน)

**1.น.ส.อรอุมา พรหมน้อย**

**นักวิเคราะห์นโยบายและแผน**

**2. น.ส.วชิราพร สมอทอง**

**นักวิเคราะห์นโยบายและแผน**

**3. นายแทนคุณ วงษ์ษร**

**นักวิชาการศึกษา**

**1.นางสาวศิริวรรณ สุขแซว**

**เจ้าหน้าที่บริหารงานทั่วไป**

**2. นายเกรียงไกร แก้วหรอย**

**เจ้าหน้าที่บริหารงานทั่วไป**

**3. น.ส.รสสุคนธ์ นาคภิบาล**

**นักวิชาการศึกษา**

**4. น.ส. จิตรประภา ยุบลชิต**

**เจ้าหน้าที่บริหารงานทั่วไป**

1. **- ว่าง -**

**เจ้าหน้าที่บริหารงานทั่วไป**

**1.น.ส.ณัฎฐา ปั้นอยู่**

**นักวิเคราะห์นโยบายและแผน**

**2. น.ส.เนตรศรินทร์ พิมพ์จันทร์**

**นักวิเคราะห์นโยบายและแผน**

**ตัวชี้วัดของโครงการตามยุทธศาสตร์**

|  |  |  |
| --- | --- | --- |
| **ตัวชี้วัด** | **ค่าเป้าหมาย** | **ผู้รายงาน** |
| ยุทธศาสตร์ที่ 5 การพัฒนาระบบการบริหารจัดการที่เป็นเลิศมีธรรมาภิบาล | | |
| KPI 5.4.11 ร้อยละการใช้จ่ายงบประมาณตามแผนที่กำหนด | ร้อยละ 90 | งานวิเคราะห์และจัดทำงบประมาณ |
| KPI 5.3.1.2 ระดับความสำเร็จของการจัดการคุณภาพการศึกษาเพื่อการดำเนินงานที่เป็นเลิศ | ระดับ 5 | งานมาตรฐานและจัดการคุณภาพ |

**ความเชื่อมโยง**

1. ตารางแสดงความเชื่อมโยงของแผนกลยุทธ์มหาวิทยาลัยราชภัฏวไลยอลงกรณ์ ในพระบรมราชูปถัมภ์ พ.ศ.2559 – 2564

| **นโยบายรัฐบาล** | **แผนพัฒนาเศรษฐกิจและสังคมแห่งชาติ ฉบับที่ 12** | **รัฐมนตรีว่าการกระทรวงศึกษาธิการ(พลเอกดาวพงษ์รัตนสุวรรณ)** | **นโยบายคณะกรรมการการอุดมศึกษา** | **กรอบแผนอุดมศึกษาระยะยาว ฉบับที่ 2**  **(พ.ศ. 2551- 2565)** | **แผนพัฒนาการศึกษาระดับอุดมศึกษา ฉบับที่ 11(พ.ศ. 2555 - 2559)** | **นโยบายสภามหาวิทยาลัยราชภัฏวไลยอลงกรณ์ฯ** | **แผนกลยุทธ์มหาวิทยาลัยราชภัฏวไลยอลงกรณ์ฯ** | **แผนปฏิบัติการมหาวิทยาลัยราชภัฏวไลยอลงกรณ์ฯ** |
| --- | --- | --- | --- | --- | --- | --- | --- | --- |
|  | **ยุทธศาสตร์ 6** การบริหารจัดการในภาครัฐ การป้องกันการทุจริตประพฤติมิชอบและธรรมาภิบาล  **แนวทางพัฒนา**  1. ปรับปรุงโครงสร้าง หน่วยงาน บทบาท ภารกิจ และคุณภาพบุคลากรภาครัฐให้มีความโปร่งใส ทันสมัย คล่องตัว มีขนาดเหมาะสมเกิดความคุ้มค่า  2. ปรับปรุงกระบวนการงบประมาณ และสร้างกลไกลในการติดตามตรวจสอบการเงิน การคลังภาครัฐ  5. ป้องกันและปราบปรามการทุจริตและประพฤติมิชอบ  6. ปฏิรูปกฎหมายและกระบวนการยุติธรรมให้มีความทันสมัย เป็นธรรม และสอดคล้องกับ ข้อบังคับสากลหรือข้อตกลงระหว่างประเทศ  **แผนงานโครงการ**  2. การปฏิรูปการพัฒนาข้าราชการ  3. การเพิ่มประสิทธิภาพและคุณภาพการบริหารงานแห่งรัฐ  4. การปรับปรุงกฎหมายเพื่อวางระบบการบริหารจัดการงบประมาณเชิงพื้นที่  5. การบูรณาการโครงสร้างพื้นฐานกลางด้านเทคโนโลยีสารสนเทศการสื่อสาร(Information and communication Technology / ICT) สำหรับภาครัฐ (Government Shared Infrastructure)  9. การสร้างกลไกล “ยับยั้ง” และ “สร้างความตระหนักรู้” เพื่อป้องกันการทุจริต  10. การพัฒนากระบวนการจัดทำนโยบายสาธารณะรวมถึงกฎหมายกฎ ระเบียบ ให้มีคุณภาพและมีส่วนร่วมจากทุกภาคส่วน |  | **นโยบายข้อที่ 1** การลงทุนพัฒนาประเทศผ่านสถาบันอุดมศึกษา  มีกลไกลการดำเนินงานใน 3 โครงการ ได้แก่  1.1 โครงการพัฒนาสถาบันอุดมศึกษากลุ่มใหม่เพื่อให้ได้มาตรฐานการอุดมศึกษาและเตรียมความพร้อมสู่การเป็นประชาคมอาเซียน  1.2 โครงการขับเคลื่อนมหาวิทยาลัยสู่มหาวิทยาลัยระดับโลก  1.3 โครงการพัฒนาศักยภาพของทรัพยากรมนุษย์ในอุดมศึกษาเพื่อรองรับการเปลี่ยนแปลงของบริบทโลก | **ประเด็นทิศทาง 9 ข้อ**  2. การแก้ไขปัญหาอุดมศึกษาปัจจุบัน  - การจัดสถาบัน  อุดมศึกษา 4 กลุ่ม  3. ธรรมาภิบาลและบริหารจัดการ  4.การพัฒนาขีดความสามารถในการแข่งขันของประเทศ  5. การเงินอุดมศึกษา  6.การพัฒนาบุคลากรในอุดมศึกษา  - การพัฒนามหาวิทยาลัยรัฐกลุ่มใหม่ | **ยุทธศาสตร์ 1** เปลี่ยนระบบการนำองค์กรให้ขับเคลื่อนอุดมศึกษาแบบ องค์รวม  **ยุทธศาสตร์ 2** พัฒนาอาจารย์ให้เป็นมืออาชีพและพัฒนาระบบมืออาชีพให้เป็นอาจารย์  **ยุทธศาสตร์ 4** ปฏิรูปการเงินอุดมศึกษาเพื่อขับเคลื่อนสถาบันอย่างก้าวกระโดด | **นโยบายข้อ 4**พัฒนามหาวิทยาลัยขนาดกลาง  **นโยบายข้อ 5** พัฒนาการบริหารจัดการในมหาวิทยาลัย | **ยุทธศาสตร์ 5** การบริหารการพัฒนามหาวิทยาลัยเพื่อความเป็นเลิศสู่สากล  **กลยุทธ์**  5.1 ดึงดูดบุคลากรที่มีความสามารถให้เข้าทำงานในมหาวิทยาลัยพัฒนาเพิ่มขึ้นขีดสมรรถนะของทรัพยากรบุคลากรอย่างต่อเนื่องทันต่อความเปลี่ยนแปลง  5.2 ปรับปรุงกฎหมาย ระเบียบ ข้อบังคับ จัดการฝึกอบรมและพัฒนาที่มุ่งเน้นการปฏิบัติการเสริมสร้างธรรมาภิบาลและเป็นมหาวิทยาลัยที่รับผิดชอบต่อสังคม  5.3 พัฒนามหาวิทยาลัยให้เป็นมหาวิทยาลัยสีเขียวที่มีสุนทรียะ การอนามัยสุขาภิบาล และการจัดการสิ่งแวดล้อมที่ดี และมีความพร้อมด้านอาคารสถานที่  5.4 จัดหาและพัฒนาทรัพยากรสนับสนุน การเรียนรู้ เทคโนโลยีสารสนเทศ สิ่งอำนวยความสะดวก และบริการขั้นพื้นฐานภายในมหาวิทยาลัยให้พร้อมต่อการเป็น Semi residential University | **ยุทธศาสตร์ 5**การพัฒนาระบบการบริหารจัดการที่เป็นเลิศมีธรรมาภิบาล**กลยุทธ์**  5.1 ดึงดูดบุคลากรที่มีความสามารถ ให้เข้าทำงานในมหาวิทยาลัย พัฒนาขีดสมรรถนะของทรัพยากรบุคคลอย่างต่อเนื่องทันต่อความเปลี่ยนแปลง  5.2 ปรับปรุง กฎหมาย ระเบียบ ข้อบังคับ จัดการฝึกอบรมและพัฒนา ที่มุ่งเน้นการปฏิบัติ การเสริมสร้างธรรมาภิบาล และ เป็นมหาวิทยาลัยที่รับผิดชอบต่อสังคมและได้มาตรฐานสากล  5.3 พัฒนามหาวิทยาลัยให้เป็นมหาวิทยาลัยสีเขียวที่มีสุนทรียะการอนามัยสุขาภิบาลและการจัดการสิ่งแวดล้อมที่ดี และมีความพร้อมด้านอาคารสถานที่5.4 จัดหาและพัฒนาทรัพยากรสนับสนุนการเรียนรู้ เทคโนโลยีสารสนเทศ สิ่งอำนวยความสะดวก และบริการขั้นพื้นฐานภายในมหาวิทยาลัยให้พร้อมต่อการเป็น Semi residential  University |
|  |  |  | นโยบายข้อ 3 การประกันคุณภาพการศึกษา และการส่งเสริมสถาบันอุดมศึกษาสู่ความเป็นเลิศ  ส่งเสริมสนับสนุนให้สถาบันอุดมศึกษาได้พัฒนาระบบประกันคุณภาพภายในของตนเอง ทั้งในระดับหลักสูตร คณะ สถาบัน โดยมุ่งเน้นการพัฒนาตามศักยภาพและบริบทของแต่ละกลุ่มสถาบัน |  |  | **นโยบายข้อ 1** ยกระดับคุณภาพมาตรฐานการจัดการศึกษาตามเกณฑ์มาตรฐาน | **ยุทธศาสตร์ 5** การบริหารการพัฒนามหาวิทยาลัยเพื่อความเป็นเลิศสู่สากล  **กลยุทธ์**  5.2 ปรับปรุงกฎหมาย ระเบียบ ข้อบังคับ จัดการฝึกอบรมและพัฒนาที่มุ่งเน้นการปฏิบัติการเสริมสร้างธรรมา-ภิบาลและเป็นมหาวิทยาลัยที่รับผิดชอบต่อสังคม | **ยุทธศาสตร์ 5** การบริหารการพัฒนามหาวิทยาลัยเพื่อความเป็นเลิศสู่สากล  **กลยุทธ์**  5.2 ปรับปรุงกฎหมาย ระเบียบ ข้อบังคับ จัดการฝึกอบรมและพัฒนาที่มุ่งเน้นการปฏิบัติการเสริมสร้างธรรมา-ภิบาลและเป็นมหาวิทยาลัยที่รับผิดชอบต่อสังคม |

**โครงการ กิจกรรมตามแผนปฏิบัติการ 2562**



